CELEX: 32021D2161
Language: bg
Date: 2021-12-06 00:00:00
Title: Решение (ОВППС) 2021/2161 на Съвета от 6 декември 2021 година за изменение на Решение (ОВППС) 2018/1788 в подкрепа на Центъра за Югоизточна и Източна Европа за контрол на малките оръжия и леките въоръжения (SEESAC) относно прилагането на регионалната пътна карта за борба с незаконния трафик на оръжия в Западните Балкани

7.12.2021   
               
               
                  BG
               
               
                  Официален вестник на Европейския съюз
               
               
                  L 436/46
               
            
         РЕШЕНИЕ (ОВППС) 2021/2161 НА СЪВЕТА
         от 6 декември 2021 година
         за изменение на Решение (ОВППС) 2018/1788 в подкрепа на Центъра за Югоизточна и Източна Европа за контрол на малките оръжия и леките въоръжения (SEESAC) относно прилагането на регионалната пътна карта за борба с незаконния трафик на оръжия в Западните Балкани
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 19 ноември 2018 г. Съветът прие Решение (ОВППС) 2018/1788 (1).
                  
               
                     (2)
                  
                  
                     В Решение (ОВППС) 2018/1788 се предвижда 36-месечен период на изпълнение за дейностите, посочени в член 1 от него, от датата на сключване на споразумението, посочено в член 3, параграф 3 от него.
                  
               
                     (3)
                  
                  
                     Партньорът по изпълнението – Програмата на ООН за развитие, действащ от името на Центъра за Югоизточна и Източна Европа за контрол на малките оръжия и леките въоръжения, поиска удължаване на срока на изпълнение на Решение (ОВППС) 2018/1788 до 17 октомври 2022 г., като се има предвид забавянето в изпълнението на проектните дейности съгласно Решение (ОВППС) 2018/1788 поради въздействието на пандемията от COVID-19.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2018/1788, до 17 октомври 2022 г. може да бъде извършено без последици от гледна точка на финансовите ресурси.
                  
               
                     (5)
                  
                  
                     Поради това член 5, параграф 2 от Решение (ОВППС) 2018/1788 следва да бъде съответно изменен,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2018/1788 се заменя със следното:
            
               
                  „2.   Срокът на действие на настоящото решение изтича на 17 октомври 2022 г.“.
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 6 декември 2021 година.
            
               
                  За Съвета
               
               
                  Председател
               
               J. CIGLER KRALJ
            
         
         
            (1)  Решение (ОВППС) 2018/1788 на Съвета от 19 ноември 2018 г. в подкрепа на Центъра за Югоизточна и Източна Европа за контрол на малките оръжия и леките въоръжения (SEESAC) относно прилагането на регионалната пътна карта за борба с незаконния трафик на оръжия в Западните Балкани (ОВ L 293, 20.11.2018 г., стр. 11).